Es-mil-e-ua-net-II-WEB	Alavetz era li preguntèc: “D’a on vies, companh?” E eth responec: “D’Eth Caire.” E era efrita tornèc a preguntar: “Les va ben as bravi credents d’Eth Caire?” E er efrit responec: “Gràcies a Allà, les va ben.” Alavetz era efrita li didec: “Companh, vòs vier damb jo entà admirar era beresa d’un joen qu’ei en tot dormir en cementèri de Bassra?” E er efrit didec: “Que sò as tues ordes.” Alavetz se cuelheren dera man, baishèren amassa en cementèri, e se posèren dauant de Hassan adormit.